Document ID: /fineweb-2-swissfilter-quality_10-filterrobots/filtered/01308.jsonl.gz/822

Manifestime
Mbahet konferenca e parë e Platformës për Migracion dhe Zhvillim
Konferenca prezanton gjendjen aktuale të debatit dhe mundëson diskutimin lidhur me prioritetet e ardhshme të faktorëve zviceranë në fushë të migracionit dhe zhvillimit
Konferenca e parë nacionale e Platformës për Migracion dhe Zhvillim të Shoqërisë Civile të Zvicrës (mdplatform.ch) që do të mbahet më 10 nëntor në Bernë pritet të hedhë dritë mbi lidhjet që ekzistojnë në mes të migrimit dhe zhvillimit. Ajo prezanton gjendjen aktuale të debatit dhe mundëson diskutimin lidhur me prioritetet e ardhshme të faktorëve zviceranë të kësaj fushe. Konferenca po ashtu bën të mundur këmbimin e përvojave të shoqërisë civile nga fusha e migracionit dhe zhvillimit. Ajo synon forcimin e rolit të migrantëve si faktorë zhvillimi. Në këtë konferencë do të marrë pjesë edhe albinfo.ch, përmes drejtorit të saj Dr. Bashkim Iseni, i cili do të jetë pjesë e panelit.
Referuesit nga vendi dhe bota do të prezantojnë elementet e një politike të ardhshme ndërkombëtare të migracionit si dhe vëzhgimet dhe pritjet në lidhje me koherencën e politikës nacionale në fushë të migracionit.
Siç dihet, tema e migracionit po bëhet gjithnjë më e rëndësishme në rrafshin ndërkpmbëtar. “Agjenda 2030” për zhvillim të qëndrueshëm (SDG 2030) njeh në mënyrë eksplicite në rrafshin ndërkombëtar migracionin dhe migrantët si faktorë të zhvillimit të qëndrueshëm. Deklarata e Nju Jorkut e vitit 2016 merret me sfidat e sotme të migracionit. Ajo i emërton detyrimet e qeverive, sfidat e sotme dhe kërkon një qeverisje më të mirë në fushë të migracionit në rrafshin global. Deklarata bën thirrje për një marrëveshje kornizë të shteteve anëtare, e cila do të lidhte migracionin me agjendën për zhvillim të qëndrueshëm.
Platforma për Migracion dhe Zhvillim, e Shoqërisë Civile të Zvicrës (mdplatform.ch) ofron hapësirë për shkëmbimin e informacioneve dhe përvojave në mes të aktorëve nga shoqëria civile, të cilët merren me migracionin dhe zhvillimin (M/D). Mdplatform.ch është e hapur për të gjithë aktorët nga shoqëria civile dhe OJQ-të të cilët interesohen për raportet në mes të migracionit dhe zhvillimit dhe të cilüet duan të marrin pjesë në një dialog të vazhdueshëm në nivel kombëtar dhe ndërkombëtar.
Mdplatform.ch është themeluar në pranverën e vitit 2016 dhe koorcinohet në kuadrin e një mandati në mes të caritas Schweiz dhe Helvetas Swiss Intercooperation, të financuar nga DEZA.
Në konferencë marrin pjesë si referues: Alec von Graffenried, kryebashkiak i qytetit të Bernës, Thomas Cottier, Emeritus Profesor i drejtësisë, Universiteti i Bernës, Markus Reisle, Chief Global Program Migration and Development, SDC.
Peter Aeberhard, mdplatform.ch, Ramla Alani, ISS CETRAN, Pietro Mona, Swiss Ambassador on Development, Forced Displacement and Migration, Marta Foresti, Overseas Development Institute ODI, Managing Director, Marianne Hochuli, Caritas Policy Unit, Khadija Jaamac, Swiss Somalia Association.
Ndërsa panelistë do të jenë: Bashkim Iseni, drejtor i platformës Albinfo.ch
www.albinfo.ch dhe lektor në Universitetin e Friburgut, Pascal Fendrich, Helvetas/mdplatform.ch dhe Dozie Celeste Ugochukwu, kryetar i Këshillit të Diasporës Afrikane të Zvicrës.
Info rreth ngjarjes
- Data e fillimit10 Nëntor 2017
- Ora08:30
- LokacioniBernë
- Data e përfundimit28 Shtator 2017 - 13:00
Të tjera nga Manifestime
E-Diaspora
-
SHASH “Dija” nga Mynihu organizon simpozium për migrimin Simpoziumi mbahet në kuadër të "Takimeve të Mynihut", të cilat Shoqëria DIJA i organizon çdo vjet...
-
Bernë
Dua ta sjell familjen time në Zvicër: Çfarë duhet të bëj?
-
Mbahet Kongresi i Dytë i Federatës së Studentëve Shqiptarë të Zvicrës
-
I integruar, por do të dëbohet
-
Zvicër
Tre shqiptarë të plagosur në Lugano
Jeta në Zvicër
-
Bernë
Dua ta sjell familjen time në Zvicër: Çfarë duhet të bëj? Do të jepen informacione lidhur me të drejtën e të huajve, marrëveshjet për lirinë e lëvizjes...
-
Wimmis, Bernë
9 të lënduar në ndeshjen në mes të kombibusit dhe veturës
-
Spitali i Cyrihut nuk i pranon amerikanët, ka frikë nga kërkesat për dëmshpërblim
-
Çfarë punojnë më shumë të huajt në Zvicër
-
Sa jetojnë zviceranët dhe shqiptarët?